
ΠΡΟΕΔΡΙΚΑ ΔΙΑΤΑΓΜΑΤΑ 

Διάλυση του κοινωφελούς ιδρύματος με την επωνυμία 
«ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ. ΖΩΓΡΑΦΑ- 
ΚΗ» η σύσταση του οποίου εγκρίθηκε με το από 
28.9.1987 Π.Δ/γμα(ΦΕΚΒ/546). 1 

ΑΠΟΦΑΣΕΙΣ 

Αντικατάσταση μελών επιτροπής εξέτασης αιτημάτων 
χορήγησης αναβολής κατάταξης σε στρατευσί¬ 
μους που είναι κάτοχοι διδακτορικού διπλώματος 
και διαπρέπουν σε επιστημονικές εργασίες ή έρευ¬ 


νες στο εξωτερικό. 2 

Αποδοχές Ειδικού Επιστημονικού Προσωπικού της 
Ελληνικής Αστυνομίας (Διαπραγματευτές Κρίσε¬ 
ων) . 3 


Καθιέρωση υπερωριακής απασχόλησης υπαλλήλων 
της Κεντρικής Υπηρεσίας του Υπουργείου Δικαιο¬ 
σύνης που υπηρετούν στο Τμήμα Οικονομικής Δι¬ 
οίκησης . 4 

Προσφορές ειδών από τις εμπορικές επιχειρήσεις λια¬ 
νικής πώλησης. 5 

Τροποποίηση της Γ2/1087/5.3.99 (ΦΕΚ 367/τ. 
Β'/13.4.99) υπουργικής απόφασης «Πρόγραμμα 
Σπουδών της Αρχαίας Ελληνικής Γλώσσας και 


Γραμματείας στο Γυμνάσιο». 6 

Σύσταση ομάδας εργασίας για την οργάνωση του Ορ¬ 
γανισμού Διαχείρισης Πόρων Υγείας (Ο.ΔΙ.Π.Υ.)... 7 

Καθορισμός ωραρίου εργασίας υπαλλήλων ΤΕΒΕ. 8 

Υπέρβαση του ανωτάτου ορίου των 120 ημερών κίνη¬ 
σης εκτός έδρας κατά 60 ημέρες για υπαλλήλους 
της Δ/νσης Γ εωργίας Σερρών. 9 

Τιμολόγια της Υπηρεσίας ΤΕΤΒΑ/ΟΤΕϋΝΚ. 10 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Διάλυση του κοινωφελούς ιδρύματος με την επωνυμία 
«ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ. ΖΩΓΡΑΦΑΚΗ» 
η σύσταση του οποίου εγκρίθηκε με το από 28.9.1987 
Π.Δ/γμα (ΦΕΚΒ/546). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.716/15.4.1987 πράξη της συμβολαιογρά¬ 
φου Αθηνών Αλεξάνδρας Βασιλειάδη-Χρυσού, όπως αυ¬ 
τή τροποποιήθηκε με την αριθ. 794/29.6.1987 όμοια της 
ίδιας συμβολαιογράφου, με την οποία ο Φρίξος Εμμανου¬ 
ήλ Ζωγραφάκης καιη σύζυγοςτου Ιω (Αυγή) σύστησαντο 
κοινωφελές ίδρυμα με την επωνυμία «ΙΔΡΥΜΑ ΥΠΟΤΡΟ¬ 
ΦΙΩΝ ΓΙΩΡΓΟΥ ΦΡ.ΖΩΓΡΑΦΑΚΗ» και με έδρα την Αθήνα. 

2. Το από 28.9.1987 (ΦΕΚ546/87 τ.Β’) με το οποίο εγκρί- 
θηκε η σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ.ΖΩΓΡΑΦΑ- 
ΚΗ» και κυρώθηκε ο Οργανισμός αυτού. 

3. Το αριθ.44/17.3.1999 πρακτικό του Ιδρύματος Υπο¬ 
τροφιών ΓΙΩΡΓΟΥ ΦΡ.ΖΩΓΡΑΦΑΚΗ» για τη διάλυση του 
επειδή οι σκοποί του, η παροχή υποτροφιών και βραβείων 
σε φοιτητές της Σχολής Χημικών Μηχανικών, η δημιουρ¬ 
γία φοιτητικής κατασκήνωσης κλπ στο ακίνητο του Ιδρύ¬ 
ματος που βρίσκεται στη θέση Μετόχι Πάρνηθος συνολι¬ 
κής έκτασης 80 περίπου στρεμμάτων και η δημιουργία 
παρεκκλησίου στο ίδιο ακίνητο κατέστησαν απραγματο¬ 
ποίητοι κυρίως λόγω της κατεδάφισης της διώροφης οι¬ 
κίας η οποία εκείτο στο ανωτέρω ακίνητο και η οποία απο¬ 
τελούσε το μοναδικό προσοδοφόρο ακίνητο για την εκτέ¬ 
λεση των σκοπών του ιδρύματος. Η ανωτέρω οικία 
καταστράφηκε σχεδόν ολοσχερώς κατά τον σεισμό της 
7ης Σεπτεμβρίου 1999 οπότε κρίθηκε επικίνδυνη και κα- 
τεδαφιστέα και τελικά κατεδαφίστηκε. 

4. Το από 14.4.2000 έγγραφο του Εθνικού Μετσόβιου 
Πολυτεχνείου αποδοχής της περιουσίας του ιδρύματος 
Υποτροφιών ΓΙΩΡΓΟΥ ΦΡ.ΖΩΓΡΑΦΑΚΗ η οποία θα πε- 
ριέλθει στο ΕΜΠ, σύμφωνα με το άρθρο 14παρ. 2 του Ορ- 

γανισμού του Ιδρύματος αυτού, ως κεφάλαιο αυτοτελούς 
διαχείρισης, για την εκτέλεση των σκοπών του. 

5. Την 22/3.7.2000 γνωμοδότηση του Συμβουλίου Εθνι¬ 
κών, Κληροδοτημάτων. 

6. Τις διατάξεις των άρθρων: α) 95 και 98 του ΑΝ 
2039/39 β) 108, 110,117 και 118 του Αστικού Κώδικα. 

7. Την 1039386/441/Α0006/21.4.2000 κοινή απόφαση 
του Πρωθυπουργού και του Υπουργού Οικονομικών ανά¬ 
θεσης αρμοδιοτήτων Υπουργού Οικονομικών στους Υφυ¬ 
πουργούς Οικονομικών. 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

Διαλύουμε το κοινωφελές ίδρυμα με την επωνυμία 
ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ.ΖΩΓΡΑΦΑΚΗ, η σύ¬ 
σταση του οποίου εγκρίθηκε με το από 28.9.1987 Π.Δ/γμα 
(ΦΕΚ 546/87 τ. Β’) επειδή οι σκοποί του κατέστησαν 
απραγματοποίητοι και κυρίως μετά την κατά τον σεισμό 
της 7ης Σεπτεμβρίου 1999 καταστροφή του μόνου προ¬ 
σοδοφόρου ακινήτου του Ιδρύματος, της διώροφης οι¬ 
κίας στο Μετόχι Πάρνηθας επί οικοπέδου συνολικής 
έκτασης περίπου 80 στρεμμάτων. 

Ορίζουμε η περιουσία αυτού να περιέλθει στο Εθνικό 
Μετσόβιο Πολυτεχνείο, για την εκτέλεση των σκοπών 
του, όπως περιγράφονται στο άρθρο 2 του Οργανισμού 
του, ως κεφάλαιο αυτοτελούς διαχείρισης. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών, αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 6 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

□ 

ΑΠΟΦΑΣΕΙΣ 

Αριθ.Φ. 420/160/12699 (2) 

Αντικατάσταση μελών επιτροπής εξέτασης αιτημάτων 
χορήγησης αναβολής κατάταξης σε στρατευσίμους 
που είναι κάτοχοι διδακτορικού διπλώματος και δια- 
πρέπουν σε επιστημονικές εργασίες ή έρευνες στο 
εξωτερικό. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις των παραγράφων 1 (εδαφ.ε) και 7 του 
άρθρου 7 του Ν. 1763/88 Στρατολογία των Ελλήνων (ΦΕΚ 
57 Α’), όπως αντικαταστάθηκε με το άρθρο 6 του Ν. 
2510/97. Ρύθμιση στρατιωτικών υποχρεώσεων ορισμέ¬ 
νων κατηγοριών στρατευσίμων, ανυπότακτων και οπλι¬ 
τών, τροποποίηση διατάξεων της στρατολογικής νομοθε¬ 
σίας, καθιέρωση εναλλακτικής υπηρεσίας και άλλες δια¬ 
τάξεις (ΦΕΚ 136 Α’). 


β. Τις διατάξεις του άρθρου 29 Α του Ν. 1558/85, που 
προστέθηκε με το άρθρο 27 του Ν.2081/92, όπωςαντικα- 
ταστάθηκε με το άρθρο 1 (παρ.2) Ν.2469/97. 

γ. Τις διατάξεις της παραγράφου 2 του άρθρου 2 της 
Φ.420/180/10280/Σ.79/2 Φεβ. 2000 Κοινής Απόφασης των 
Υπουργών Εθνικής Άμυνας και Εθνικής Παιδείας και Θρη¬ 
σκευμάτων. Συγκρότηση επιτροπής για εξέταση αιτημά¬ 
των χορήγησης αναβολής κατάταξης σε στρατευσίμους 
που είναι κάτοχοι διδακτορικού διπλώματος και διαπρέ- 
πουν σε επιστημονικές εργασίες ή έρευνες στο εξωτερι¬ 
κό (ΦΕΚ 175Β’). 

δ. Την επελθούσα μεταβολή στην υπηρεσιακή κατάστα¬ 
ση του αναπληρωματικού μέλους της επιτροπής. 

ε. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αντικαθιστούμε τον Υποστράτηγο Βέικο Κων/νο, ο οποί¬ 
ος είχε ορισθεί ως Πρόεδρος της Επιτροπής που συ¬ 
γκροτήθηκε με τη Φ. 420/180/10280/Σ.79/2 Φεβ 2000 Κοι¬ 
νή Απόφαση των Υπουργών Εθνικής Άμυνας και Εθνικής 
Παιδείας και Θρησκευμάτων. «Συγκρότηση Επιτροπής 
για εξέταση αιτημάτων χορήγησης αναβολής κατάταξης 
σε στρατευσίμους που είναι κάτοχοι διδακτορικού διπλώ¬ 
ματος και διαπρέπουν σε επιστημονικές εργασίες ή έρευ¬ 
νες στο εξωτερικό, (ΦΕΚ 175 Β’), με τον Υποστράτηγο Αν- 
δρουλάκη Εμμανουήλ, Διευθυντή της Δνσης Στρατολογι¬ 
κού ΓΕΕΘΑ, ως Πρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2000 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠ. Αθ. ΤΣΟΧΑΤΖΟΠΟΥΛΟΣ ΠΕΤΡΟΣ ΕΥΘΥΜΙΟΥ 

□ 

Αριθ. 2/65436/0022 (3) 

Αποδοχές Ειδικού Επιστημονικού Προσωπικού της Ελλη¬ 
νικής Αστυνομίας (Διαπραγματευτές Κρίσεων). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 36 παρ.1 του Ν.2800/2000 
(Α’-41) «Αναδιάρθρωση Υπηρεσιών Υπουργείου Δημό¬ 
σιας Τάξης, σύσταση Αρχηγείου Ελληνικής Αστυνομίας 
και άλλες διατάξεις». 

2. Τις διατάξεις του άρθρου 29Ατου Ν. 1558/1985 (Α’ - 
137) όπως προστέθηκε με το άρθρο 27 του Ν.2081/1992 
(Α-154) και αντικαταστάθηκε με την παρ.2 του άρθρου 1 
του Ν.2469/1997 (Α’ - 38). 

3. Την υπ’αριθμ. 1039386/441/Α-0006/21.4.2000 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β-571). 

4. Το γεγονός ότι από τις διατάξεις της παρούσας από¬ 
φασης προκαλούνται δαπάνες σε βάρος του Κρατικού 
Προϋπολογισμού για το έτος 2000 ύψους 24 εκατ. δρχ. 
και για το έτος 2001 και καθένα από τα επόμενα έτη ύψους 
57 εκατ. δρχ. Οι δαπάνες του έτους 2000 καίτοι δεν έχουν 
προβλεφθεί στον εκτελούμενο Π/Υ εξόδων Ε.Φ.43-110 
«ΕΛΛΗΝΙΚΗ ΑΣΤΥΝΟΜΙΑ», θα καλυφθούν με την εγγρα- 

φή σ’αυτόν αναλογών πιστώσεων με μέριμνα του Υπουρ¬ 
γείου Οικονομικών, όπως έχουν προβλεφθεί στην έκθεση 
κάλυψης δαπάνης του ν.2800/2000 και οι δαπάνες του 
έτους 2001 και των επομένων ετών θα προβλέπονται και 
θα καλύπτονται από τους κατ’ έτος Π/Υ Ε.Φ.43-110 «ΕΛ¬ 
ΛΗΝΙΚΗ ΑΣΤΥΝΟΜΙΑ», αποφασίζουμε: 

Καθορίζουμε το ύψος των μηνιαίων αποδοχών του Ειδι¬ 
κού Επιστημονικού Προσωπικού της Ελληνικής Αστυνο¬ 
μίας (Διαπραγματευτές Κρίσεων) που προβλέπονται από 
τις διατάξεις του άρθρου 36 παρ.1 του Ν.2800/2000 στις 
1.500.000 δραχμές. 

Οι ανωτέρω αποδοχές υπόκεινται σε κρατήσεις υπέρ 
φόρου εισοδήματος και ασφαλιστικών φορέων, καθώς 
και στις λοιπές νόμιμες κρατήσεις υπέρ τρίτων. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

□ 

Αριθ. 2/64462 οικ. (4) 

Καθιέρωση υπερωριακής απασχόλησης υπαλλήλων της 
Κεντρικής Υπηρεσίας του Υπουργείου Δικαιοσύνης 
που υπηρετούν στο Τμήμα Οικονομικής Διοίκησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του άρθρου 15 του Ν.2592/98 (ΦΕΚ57 
Α’). 

2) Την ανάγκη καταβολής αποζημίωσης για τη συγκέ- 
ντρωση-καταχώρηση και εκκαθάριση της μισθοδοσίας 
των εργαζομένων της Εξωτερικής Φρούρησης Καταστη¬ 
μάτων Κράτησης (1300) τον αριθμό. 

3) Την αριθμ.2/80345/004/8.11.99 «Μεταβίβαση εξου¬ 
σίας υπογραφής» σύμφωνα με το άρθρο 7 παρ.1 του Ν. 
1943/91 (ΦΕΚδΟΑ’). 

4) Το γεγονός ότι από την απόφαση αυτή προκαλείται 
δαπάνη 534.000 δρχ. που θα καλυφθεί από τις πιστώσεις 
του φ.17-310 ΚΑΕ 0511 του έτους 2000, αποφασίζουμε: 

Εγκρίνουμε την καθιέρωση υπερωριακής εργασίας πέ¬ 
ραν της υποχρεωτικής σε δύο (2) υπαλλήλους που υπη¬ 
ρετούν στο Τμήμα Μισθοδοσίας της Κεντρικής Υπηρε¬ 
σίας του Υπουργείου Δικαιοσύνης, για το χρονικό διάστη¬ 
μα Σεπτεμβρίου-Οκτωβρίου-Νοεμβρίου του 2000 και από 
διακόσιες (200) ώρες έκαστος. 

Υπεύθυνος για την παρακολούθηση και τον έλεγχο της 
πραγματικής παροχής υπερωριακής εργασίας ορίζεται ο 
Ιωάννης Καψιώτης, Αναπληρωτής Προϊστάμενος του 
Τμήματος Μισθοδοσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Δικαιοσύνης 
ΙΩΑΝ. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 


Αριθ. Α4/769 (5) 

Προσφορές ειδών από τις εμπορικές επιχειρήσεις 
λιανικής πώλησης. 

Η ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 397/88 «Οργανισμός του 
Υπουργείου Εμπορίου», όπως τροποποιήθηκε και ισχύει. 

2. Τις διατάξεις του άρθρου ΙΟτου Ν. 2741/99 « Ενιαίος 
Φορέας Ελέγχου, Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚ 199/Α/1999). 

3. Την αριθ. 303/5.5.2000 απόφαση των πρωθυπουργού 
και Υπουργού Ανάπτυξης «Ανάθεση αρμοδιοτήτων στους 
υφυπουργούς Ανάπτυξης Αλέξανδρο Καλαφάτη και Μα- 
ρία-Ελένη Αποστολάκη». 

4. Την ανάγκη προστασίας του καταναλωτή και λει¬ 
τουργίας του υγιούς ανταγωνισμού. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Επιτρέπεται σε κάθε εμπορική επιχείρηση λιανικής 
πώλησης να διαθέτει τα είδη της σε τιμές χαμηλότερες 
των τρεχουσών(προσφορές) υπό τους εξής όρους: 

α) Να περιορίζεται σε μεμονωμένα εμπορεύματα και όχι 
στο σύνολο των διατιθεμένων στο κατάστημα. 

β) Να διαθέτει επαρκή ποσότητα των εμπορευμάτων 
αυτών και 

γ) Να μην προβαίνει σε προσφορές εποχιακών ειδών 20 
ημέρες πριν από την έναρξη και 20 ημέρες μετά την λήξη 
των εκπτώσεων. 

2. Απαγορεύεται η καθ’ οιονδήποτε τρόπο παραπλάνη- 
ση του καταναλωτικού κοινού με προσφορές που δεν 
ανταποκρίνονται στην πραγματική αξία των προσφερό- 
μενων εμπορευμάτων. 

3. Η παράβαση της παρούσης συνεπάγεται την επιβολή 
κυρώσεων, κατά τα οριζόμενα στην υπ’αριθ. Α4/333/ 
25.5.2000 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε μετά από διήμερο από την δημο¬ 
σίευσή της στον οικονομικό τύπο. 

Αθήνα, 9 Οκτωβρίου 2000 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 

□ 

Αριθ. Γ2/3778 (6) 

Τροποποίηση της Γ2/1087/5.3.99 (ΦΕΚ367/τ. Β713.4.99) 
υπουργικής απόφασης«ΠρόγραμμαΣπουδώντηςΑρ¬ 
χαίας Ελληνικής Γλώσσας και Γραμματείας στο Γυ¬ 
μνάσιο». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τιςδιατάξειςτουεδαφ.γ'τηςπαρ. 11 τουάρθρουδτου 
Ν. 1566/85 ΦΕΚ (167 Τ.Α), όπως τροποποιήθηκε και ισχύει 
με τις διατάξεις των παραγράφων 1 και 2 του άρθρου. 

7 Του Ν. 2525/97 (ΦΕΚ 188 Τ. Α723-9-97) περί «Ενιαίου 
Λυκείου, πρόσβασης των απόφοιτων του στην τριτοβάθ¬ 
μια εκπαίδευση, αξιολόγησης του εκπαιδευτικού έργου 
και άλλες διατάξεις». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την εισήγηση του Παιδαγωγικού Ινστιτούτου, όπως 
αυτή διατυπώθηκε στις υπ’ αριθμ. 10, 21/2000 Πράξεις 
του Τμήματος Δευτεροβάθμιας Εκπαίδευσης του Παιδα¬ 
γωγικού Ινστιτούτου. 

3. Τις διατάξεις του άρθρου 29α του Ν. 1558/1985 (ΦΕΚ 
137, Τ.Α') και του άρθρου 27του Ν. 2081/1992 (ΦΕΚ 154τ. 
Α'), όπως αντικαταστάθηκαν με το άρθρο 1 παρ. 2 του Ν. 
2469/1997 (ΦΕΚ38Τ.Α’). 

4. Τη Γ2/1087/5.3.00 ΦΕΚ367τ. Β' 13.4.99) «Πρόγραμμα 
Σπουδών της Αρχαίας Ελληνικής Γλώσσας και Γραμμα- 
τείας στο Γυμνάσιο». 

5. Το γεγονός, ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο μόνον 

Εξαιρετικά και μόνο για το σχολικό έτος 2000-2001 το 
Πρόγραμμα Σπουδώντης Αρχαίας Ελληνικής Γλώσσας και 
Γραμματείας όπως ορίζεται από την Υ. Α. Γ2/1087/5.3.99 
(ΦΕΚ367/τ. Β’ 13.4.99) τροποποιείται ως εξής: 

Α’ τάξη: Ομήρου Οδύσσεια 55 διδ. ώρες 

Γ’ τάξη: Δραματική Ποίηση: Ευριπίδη. Ελένη 30 διδ. 
ώρες 

Δραματική Ποίηση: Αριστοφάνη. Όρνιθες 25 διδ. ώρες 

Η Απόφαση αυτή να δημοσιευτεί στην Εφημερίδα της 
κυβερνήσεως. 

Αθήνα, 11 Οκτωβρίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

□ 

Αριθ. Φ.7/οικ. 1544 (7) 

Σύσταση ομάδας εργασίας για την οργάνωση του Οργα¬ 
νισμού Διαχείρισης Πόρων Υγείας (Ο.ΔΙ.Π.Υ.). 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
-ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 8 παρ. 2 και 3 του Ν. 
2042/92 (Α,75). 

2. Τις διατάξεις του άρθρου 19του Ν. 2470/97 (Α,40). 

3. Τις διατάξεις του Π.Δ/τος 372/95(Α,201) «Μεταφορά 
της ΓΓΚΑ από το Υπουργείο Υγείας Πρόνοιας στο Υπουρ¬ 
γείο Εργασίας& Κοινωνικών Ασφαλίσεων». 

4. Την αριθ. 80027/4.5.2000 κοινή απόφαση του Πρω¬ 
θυπουργού και Υπουργού Εργασίας & Κοιν. Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (Β,610). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Συγκροτούμε ομάδα εργασίας για την οργάνωση του 
Οργανισμού Διαχείρισης Πόρων Υγείας (Ο.ΔΙ.Π.Υ.), η 
οποία αποτελείται από τους εξής: 

1. Ευριδίκη Χατζηανδρέου Υποδιοικητή του ΙΚΑ. 

2. Αγγελική Μωραϊτάκη οδοντίατρο ΕΣΥ,σύμβουλο 
Υφυπουργού Κοιν. Ασφαλίσεων. 

3. Σωτήριο Θεοδωρόπουλο, Επίκ. Καθηγητή Πανεπι¬ 
στημίου Πειραιά, Σύμβουλο του Υπουργού Υγείας. 


4. Βασίλειο Λέτσιο,προϊστάμενο Γ Τμήματος, Δ39 
Δ/νσης Γ εν. Λογιστηρίου του Κράτους. 

5. Νικ. Γιαννακοπούλου, προϊσταμένη Δ/νσης Ασφάλι¬ 
σης Ασθένειας και Μητρότητας Γ. Γ. Κ. Α. 

6. Ιζόλδη Χατζηγιάννη Διευθύντρια Υγειονομικών Υπη¬ 
ρεσιών ΙΚΑ. 

7. Δημήτριο Κατσιβαρδά, προϊστάμενο Τμήματος Επε¬ 
ξεργασίας και Ελέγχου Προϋπολογισμού Νοσοκομείων 
Υπουργείου Υγείας Πρόνοιας. 

Συντονιστής της ομάδας ορίζεται ο Γ ενικός Δ/ντής Κοιν. 
Ασφαλίσεων της ΓΓΚΑ ο Κων/νος Τούσης και γραμματέ¬ 
ας η Σωτηρία Αργύρη υπάλληλος ΓΓΚΑ. 

Εργο της ομάδας είναι: 

Η μελέτη και επεξεργασία θεμάτων που αφορούν την 
ίδρυση, το σκοπό, τη λειτουργία, τη χρηματοδότηση, τη 
διαχείριση των πόρων, τη διοίκηση και διάρθρωση των 
υπηρεσιών του οργανισμού καθώς και κάθε άλλο θέμα 
σχετικό με την λειτουργία του. 

Η σύνταξη σχεδίου νόμου για τη θεσμοθέτηση του ΟΔΙΠΥ. 

Η υποβολή προτάσεων για την ένταξη και χρήση της 
υποδομής του ΙΚΑ (ιατρεία-νοσοκομεία-ιατροτεχνολικό 
εξοπλισμό κλπ) στο νέο δημόσιο σύστημα πρωτοβάθμιας 
φροντίδας υγείας. 

Η εξέταση θεμάτωνπου αφορούν την ένταξη στο ενιαίο 
σύστημα πρωτοβάθμιας φορντίδας υγείας του ιατρικού 
και λοιπού υγειονομικού προσωπικού του ΙΚΑ και άλλων 
φορέων που πιθανώς θα ενταχθούν σε αυτό. 

Η ομάδα εργασίας θα συνεδριάζει στη Γ.Γ.Κ.Α. σε ώρες 
και ημέρες που θα καθορισθούν από το Συντονιστή της 
ομάδας. 

Το έργο της ομάδας θα ολοκληρωθεί μέσα σε δύο (2) 
μήνες. 

Η αμοιβή των μελών της ομάδας θα καθορισθεί με κοι¬ 
νή απόφαση των Υπουργών Οικονομικών και Εργασίας 
και Κοινωνικών Ασφαλίσεων και η σχετική δαπάνη θα βα¬ 
ρύνει τον Λ.Β.Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 27 Σεπτεμβρίου 2000 

οι ΥΠΟΥΡΓΟΙ 

ΥΦΥΠ. ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑ 

ΝΙΚ. ΦΑΡΜΑΚΗΣ ΑΛΕΞ. ΠΑΠΑΔΟΠΟΥΛΟΣ 

□ 

Αριθ. Πρωτ. Φ. 35/4079 (8) 

Καθορισμός ωραρίου εργασίας υπαλλήλων ΤΕΒΕ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τιςδιατάξειςτηςπαρ.6του άρθρου 1 του Ν. 1157/1981. 

2. Τις διατάξεις των παρ. 1 και 2 του άρθρου 23 του Ν. 
1735/1987. 

3. Την ΔΙΑΔΠ/Γ2γ/16484/4.9.2000 (ΦΕΚ 1132/Β/ 
11.9.2000) απόφαση του Υφυπουργού Εσωτερικών Δη¬ 
μόσιας Διοίκησης και Αποκέντρωσης «μεταβίβαση αρμο¬ 
διότητας στον Υπουργό Εργασίας και Κοιν. Ασφαλίσεων 
για τον καθορισμό ωραρίου εργασίας των υπαλλήλωντου 
ΤΕΒΕ που υπηρετούν στις Δ/νσεις Συντάξεων Αττικής και 
Θεσσαλονίκης, Σάββατα και Κυριακές το έτος 2000». 

4. Την αριθμ. 80027/8.5.2000 (ΦΕΚ 610Β/9.5.2000) από¬ 
φαση μεταβίβασης αρμοδιοτήτων στους Υφυπουργούς 
Εργασίας και Κοινωνικών Ασφαλίσεων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε το ωράριο εργασίας υπαλλήλωντου ΤΕΒΕ 
για το έτος 2000 κατά τις ημέρες Σάββατο και Κυριακή από 
7 π.μ. μέχρι 3 μ.μ. και ειδικότερα 40 υπαλλήλωντης Δ/νσης 
Συντάξεων Αττικής και 10 υπαλλήλωντης Εκκαθάρισης Συ- 
ντάξεωντης Κεντρικής Υπηρεσίας, οι οποίοι θα εργασθούν 
Σάββατα και Κυριακές καθώς και 12 υπαλλήλωντης Δ/νσης 
Θεσσαλονίκης, που θα εργασθούν μόνο τα Σάββατα, για 
την έκδοση εκκρεμών συνταξιοδοτικών αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2000 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

Αριθ. 32349 (9) 

Υπέρβαση του ανωτάτου ορίου των 120 ημερών κίνησης 
εκτός έδρας κατά 60 ημέρες για υπαλλήλους της 
Δ/νσης Γ εωργίας Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 2παρ. 3 του Ν. 2685/1999 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

2. Τις διατάξεις της παρ. 6 του άρθου 25 του Ν. 2738/99 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις». 

3. Τις διατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την αριθμ. 20507/27-6-00 απόφαση μας με την οποία 
καθορίζεται για το 2000 το ανώτατο όριο επιτρεπομένων 
ημερών κίνησης εκτός έδρας υπαλλήλων υπηρετούντων 
στις Νομαρχιακές Αυτοδιοικήσεις αρμοδιότητας Περιφέ¬ 
ρειας μας. 

5. Το αριθμ. 12470/26-9-2000 έγγραφο της Δ/νσης Γε¬ 
ωργίας Σερρών με το οποίο αιτείται η αύξηση του ανωτά¬ 
του ορίου των 120 ημερών κίνησης εκτός έδρας κατά 60 
ημέρες για τους τεχνολόγους Γεωπονίας, Τροφίμων, 
Εφαρμογών και Λογιστικών με σκοπό την αντιμετώπιση 
εκτάκτων γεγονότων όπως θεομηνίες (χαλαζόπτωση), 
πυρκαγιές. 

6. Το γεγονός ότι η προκαλούμενη δαπάνη δεν είναι δυ¬ 
νατόν να υπολογισθεί. 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την κατά τα ανω¬ 
τέρω απόφασης μας στους τεχνολόγους υπαλλήλους 
της Δ/νσης Γεωργίας Σερρών ως κατωτέρω: 

1. Τεχνολόγοι Γεωπονίας 60 ημέρες 

2. Τεχνολόγοι Τροφίμων 60 ημέρες 

3. Τεχνολόγοι Εφαρμογών 60 ημέρες 

4. Τεχνολόγοι Λογιστικών 60 ημέρες 

Η δαπάνη που θα απαιτηθεί από την εφαρμογή της από¬ 
φασης μας αυτής θα βαρύνει τις πιστώσεις του προϋπο¬ 
λογισμού της Νομαρχιακής Αυτοδιοίκησης Σερρών, του 


Ταμείου Γεωργίας, Κτηνοτροφίας και Δασών στο οποίο 
έχει γίνει η σχετική πρόβλεψη καθώς και τα ενάριθμα έρ¬ 
γα Δημοσίων Επενδύσεων όπου προβλέπεται από τις κεί¬ 
μενες διατάξεις. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 28 Σεπτεμβρίου 2000 

Ο Γ ενικός Γ ραμματέας 
ΒΑΣΙΛΗΣ ΒΑΛΑΣΟ Π ΟΥΔΟΣ 

□ 

( 10 ) 

Τιμολόγια της Υπηρεσίας ΤΕΤΒΑ/ΟΤΕϋΝΚ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Τ.Ε. 

(Συνεδρίαση 2622/6.10.2000, θέμα 4) 

Αφού έλαβε υπόψη την εισήγηση του Προέδρου του και 
Διευθύνοντος Συμβούλου και τις διατυπωθείσες κατά τη 
συζήτηση του θέματος απόψεις, αποφασίζει, εγκρίνει: 

1. Την προσθήκη υποκεφαλαίου με αριθμό X στο Κεφά¬ 
λαιο Ε. ΡΑΔΙΟΕΠΙΚΟΙΝΩΝΙΕΣ του Παραρτήματος I (τιμο¬ 
λόγια παρεχομένων τηλεπ. υπηρεσιών εσωτερικού) της 
απόφασης που πήρε στην 2618/11-7-2000/Θ.8 συνεδρία¬ 
ση του. η οποία δημοσιεύτηκε στο ΦΕΚ 904/Τ.Β/20-7- 
2000, ως εξής: 

«X. ΟΤΕϋηΚ (ΣΥΓΚΑΝΑΛΙΚΟ ΣΥΣΤΗΜΑ ΚΙΝΗΤΩΝ ΡΑ¬ 
ΔΙΟΕΠΙΚΟΙΝΩΝΙΩΝ ΔΗΜΟΣΙΑΣ ΠΡΟΣΒΑΣΗΣ ΤΕΧΝΟ¬ 
ΛΟΓΙΑΣ ΤΕΤΒΑ) 

1. Τέλη σύνδεσης. Βασικά μηνιαία τέλη, διάρκεια συμ¬ 
βολαίου 

1.1 Περίπτωση Α: 

(Αγορά της τερματικής συσκευής με χρηματοδότηση 
από τον ΟΤΕ σε ποσοστό 100%) 

• Ελάχιστη διάρκεια συμβολαίου: Τρία (3) έτη 

• Τέλος σύνδεσης (εφάπαξ): 12.000 δραχμές ανάτερ¬ 
ματικό 

• Βασικά μηνιαία τέλη: 15.000 δραχμές ανά τερματικό 

1.2 Περίπτωση Β: 

(Αγορά της τερματικής συσκευής με χρηματοδότηση 
από τον ΟΤΕ κατά 100.000δρχ.) 

• Ελάχιστη διάρκεια συμβολαίου : Δύο (2) έτη 

• Τέλος σύνδεσης (εφάπαξ): 12.000 δραχμές ανά τερ¬ 
ματικό. 

• Βασικά μηνιαία τέλη : 9.000 δραχμές ανά τερματικό 

1.3 Περίπτωση Γ: 

(Αγορά της τερματικής συσκευής χωρίς χρηματοδότη¬ 
ση από τον ΟΤΕ) 

• Ελάχιστη διάρκεια συμβολαίου : Ένα (1) έτος 

• Τέλος σύνδεσης (εφάπαξ): 12.000 δραχμές ανά τερ¬ 
ματικό 

• Βασικά μηνιαία τέλη : 5.000 δραχμές ανά τερματικό 

2. Τέλη χρήσης (για όλες τις περιπτώσεις) 

2.1 Κλήσεις από/προς τερματικά ΤΕΤΒΑ/ΟΤΕϋηΚ 

Ομαδική κλήση στα μέλη μιας ομάδας : ατελώς 

Ομαδική κλήση στα μέλη δύο και πλέον ομάδων : 50 
δραχμές ανά κλήση 

Ατομική κλήση : 5 δραχμές ανά 10 δευτερόλεπτα ή κλά¬ 
σμα αυτών. 

Επείγουσα κλήση (κλήση με προτεραιότητα ουράς): 
100 δραχμές ανά κλήση και επιπρόσθετα τα τέλη που 
αντιστοιχούν στη φύση της κλήσης. 

Κλήσεις ανάγκης (θπίθΓρθπογ οεΙΙε): ατελώς 

Κλήσεις προς το Κέντρο εξυπηρέτησης (ΟυεΙοπίθΓ 
Οηγθ) : ατελώς 

2.2 Αποστολή μηνυμάτων κειμένου από/προς τερματι¬ 
κά ΤΕΤΒΑ/ΟΤΕϋπΚ 

Μηνύματα είβΐυ: Ατελώς 

Μηνύματα 5Μ3 : 20 δραχμές ανά μήνυμα 

2.3 Κλήσεις από τερματικά ΤΕΤΒΑ/ΟΤΕϋη1< προς τερ¬ 
ματικά άλλων δικτύων. 

Κλήσεις από τερματικά ΤΕΤΒΑ/ΟΤΕΕίη1< προς τερματι¬ 
κά Ρ3ΤΝ - Ι3ϋΝ (σταθερά τηλέφωνα). 

ο Εθνικές κλήσεις: 6,5 δρχ. ανά 10 δευτερόλεπτα ή κλά¬ 
σμα αυτών, ο Διεθνείς κλήσεις : 5 δρχ. ανά 10 δευτερόλε¬ 
πτα ή κλάσμα αυτών και επιπρόσθετα τα αντίστοιχα διε¬ 
θνή τέλη του σταθερού δικτύου. 

Κλήσεις από τερματικά ΤΕΤΒΑ/ΟΤΕϋη1< προς τερματι¬ 
κά ΡΕΜΝ (κινητά τηλέφωνα) 

Οι κλήσεις αυτές χρεώνονται με μία μονάδα χρέωσης 
ανά 4,9 δευτερόλεπτα ή κλάσμα αυτών. 

2.4 Κλήσεις από τερματικά Ρ3ΤΝ - Ι3ϋΝ (σταθερά τη¬ 
λέφωνα) προς τερματικά ΤΕΤΒΑ/ΟΤΕΕίπΚ. 

Οι κλήσεις από τερματικά Ρ3ΤΝ - Ι3ϋΝ (σταθερά τηλέ¬ 
φωνα) προς τερματικά ΤΕΤΡΑ/ΟΤΕϋη1< χρεώνονται με 

6,5 δρχ. ανά 10 δευτερόλεπτα ή κλάσμα αυτών. 3. Γενικές 
διατάξεις. Σε κάθε περίπτωση, που για οποιοδήποτε λόγο 
πελάτης που έτυχε χρηματοδότησης από τον ΟΤΕ για την 
απόκτηση τερματικής συσκευής προβεί σε μονομερή κα¬ 


ταγγελία της σύμβασης πριν την εκπνοή της ελάχιστης 
διάρκειας που προβλέπεται στο αρχικό συμβόλαιο και για 
όσο διάστημα απομένει μέχρι της πλήρους κάλυψης της. 
ο πελάτης υποχρεούται να καταβάλλει τα κατά περίπτω¬ 
ση βασικά μηνιαία τέλη. 

Μετά τη λήξη της υποχρεωτικής ελάχιστης διάρκειας 
(αρχικό συμβόλαιο) και για όσο χρονικό διάστημα ισχύει 
η σύμβαση, τα εισπραττόμενα βασικά μηνιαία τέλη τόσο 
για την περίπτωση Α όσο και την περίπτωση Β εξομοιώνο¬ 
νται με εκείνα της περίπτωσης Γ. 

Αν, οποτεδήποτε, μετά τη λήξη της υποχρεωτικής ελά¬ 
χιστης διάρκειας (αρχικό συμβόλαιο) ο πελάτης ζητήσει 
νέα χρηματοδότηση από τον ΟΤΕ για την αντικατάσταση 
της τερματικής του συσκευής, τότε ανάλογα με τον τύπο 
της χρηματοδότησης, επανέρχεται υποχρεωτικά στις τι¬ 
μολογιακές διατάξεις των περιπτώσεων Α ή Β.» 

2. Την δημοσίευση της παρούσας απόφασης στην Εφη¬ 
μερίδα της Κυβέρνησης, σύμφωνα με τα οριζόμενα στη 
σχετική νομοθεσία. 

Από την εφαρμογή του ανωτέρω τιμολογίου δενπροκα- 
λείται δαπάνη σε βάρος του Κρατικού Προϋπ/σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Γραμματέας του Δ.Σ. 

Κ. ΠΑΡΑΔΕΙΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
θ-ΓΠ3ίΙ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































